પણ વાત વચનની આવે તો છેલ્લે રઘુકુળને તો યાદ કરવું જ પડે. કૈકયીને આપેલા વચન પાળવા દશરથ રામને રાજગાદીથી વિમુખ કરીને વનવાસ મોકલે છે. રામ પણ હસતાં મોઢે, કોઈ ખાર રાખ્યા વગર વનવાસ જતાં રહે છે. રામની સાથે લક્ષ્મણ અને જાનકી પણ વનવાસ સ્વીકારી લે છે. અત્યારે રાજકારણમાં જે રીતનું ‘અભી બોલા અભી ફોક’કલ્ચર છે, એ જોતાં આવી વચનપાલનની પરમ્પરા આપણા જ ભારતમાં જ હતી એ વાત આવનારી પેઢી કદાચ નહીં માને.